Arlene Halko

Arlene A. Halko (Chicago, Estatu Batuak, 1933ko apirilaren 15a - Chicago, Estatu Batuak, 2007ko martxoaren 22a) estatubatuar fisikari mediko bat izan zen. 1996an Chicagoko LGBT Ospearen Aretoan sartu zen.

 Haurtzaroa eta hezkuntza 
Arlene Halko Peter Halko etorkin txekiarraren eta Maciejewski Halko frantziarraren alaba izan zen. Visitation High Schoolen eta Mundelein Collegen ikasi zuen. Fisikako doktoretza ikasketak egin zituen Rochesterreko Unibertsitatean.

 Ibilbidea 
Halko fisikari medikoa zen eta Chicagoko Michael Reese Ospitaleko eta Cook Konderriko Ospitaleko langilea. Illinoiseko Unibertsitateko Medikuntza Fakultateko Erradiologiako irakasle adjuntua izan zen. Bere ikerketak aldizkari akademikoetan argitaratu ziren. Dignity / Chicagoko (homosexual katolikoen erakunde bat) lehen emakumezko presidente lesbiana izan zen. 1985ean Chicago House sortu zuen, GIB/HIESa zuten eta etxebizitza, zainketa aringarriak eta bestelako laguntzak behar zituzten pertsonei laguntzen zien gizarte-zerbitzuen agentzia. 1982tik 1989ra, Piggens Pub, lesbianen taberna baten jabekia izan zen. 2000. urtean, Marie J. Kuda bere kide aktibistarekin batera, Jeannette Howard Foster Jostun Zirkulua eta Liburuaren Kluba Memoriala sortu zuen, Chicagoko historia lesbikoa babesteko.

Halko Urteko Emakumea izendatu zuen Gay Chicago Magazine aldizkariak 1988an. 1990ean Illinois Gay and Lesbian Task Force saria eman zioten, eta 1996an Chicagoko LGBT Ospearen Aretoan sartu zen.

 Argitalpenak 

 Burke, Gerald, Arlene Halko, Gerald Peskin (1970) Determination of Cardiac Output by Radioisotope Angiography and the Image-Intensifier Scintillation Camera. Journal of Nuklear Medicine 12 (3): 112–116.  Google Scholar-en arabera, 26 aldiz aipatu da.
 Burke, Gerald, Arlene Halko. Dynamic Clinical Studies with Radionuclides and the Scintillation Camera. Annals of Internal Medicine vol. 70 (5): 1107 
 Gerald E. Selverstein, Gerald Burke, David Goldberg, Arlene Halko (1969). Superior Vena Caval System Buxction Caused by Benign Endothoracic Goiter. Diseases of the Chest vol.56 (6): 519–523  Google Scholar--en arabera, 43 aldiz aipatu da.

 Bizitza pertsonala 
Halko 1993an erretiratu zen eta bere azken urteetan boluntario gisa lan egin zuen animalien babesleku batean, galdutako maskotak bere jabeengana bueltatzeko. 2006an hanka bat moztu zioten, eta 2007an bihotz-gutxiegitasunak jota hil zen, 73 urte zituela. Patricia Keenan bere bikotekidea izan zen 16 urtez.

 Erreferentziak 

 Kanpo estekak 

Kategoria:Ameriketako Estatu Batuetako LGBT eskubideen aktibistak
Kategoria:2007ko heriotzak
Kategoria:1933ko jaiotzak
Kategoria:Emakume fisikariak